ผู้ชายก็แบบนี้
รู้ๆ กันอยู่ว่าผู้ชายส่วนใหญ่สุขสุดๆ เวลาได้กินอะไรอร่อยๆ ดูกีฬาโปรด และคิดถึงเรื่องอย่างว่าแทบจะตลอดเวลา แต่คุณไม่ได้อยากทำให้ “ผู้ชายส่วนใหญ่” มีความสุขนี่ — คุณอยากทำให้แฟนของคุณมีความสุขต่างหาก การแสดงให้เขาเห็นว่าคุณรู้ดีว่าเขาต้องการและอยากได้อะไร นั่นแหละกุญแจสำคัญสู่ใจชาย แต่ก็ควรรู้ไว้ว่าคำแนะนำในส่วนนี้อาจทั้งใช้ได้ผลและไม่ได้ผลกับแฟนของคุณ ก็ขอให้คุณใช้วิจารณญาณส่วนตัวแล้วเลือกใช้ตามใจชอบก็แล้วกัน คุณอาจบอกว่าแฟนคุณไม่เห็นเคยว่าอะไรเวลาไปไหนต่อไหนกันตอนคุณเหงื่อโทรมกาย แต่เชื่อเหอะว่าลึกๆ แล้วเขาก็อยากเห็นคุณลุกมา “แต่งองค์ทรงเครื่อง” บ้างเหมือนกันแหละ อย่างน้อยๆ ก็ขอให้คุณรักษาความสะอาดเข้าไว้ ให้เขาเห็นว่าคุณยังแคร์สายตาประชาชี เขาจะได้คบคุณอย่างสบายใจไงล่ะ คุณอาจบอกว่า แหม คนเราคบกันที่ใจใช่รูปกายภายนอก แต่อย่าลืมว่าการที่เขาเลือกคบคุณแต่แรก แน่นอนว่ารูปกายภายนอกของคุณนั่นแหละด่านแรกที่ดึงดูดใจเขา และเขาก็คงอยากจะถูกดึงดูดต่อไป จริงอยู่ว่ายิ่งคบกันไปนานเท่าไหร่ ความรักจะทำให้เขามองทะลุไปเห็นแต่ความงามภายในของคุณ แต่การที่คุณหันมาเสริมสร้างเสน่ห์ให้ตัวเองบ้าง ก็จะได้เป็นเครื่องยืนยันไง ว่าคุณใส่ใจทั้งตัวเขาและตัวของคุณเอง นี่แหละสุดสัปดาห์ในฝันของหนุ่มๆ เขา ถ้าแฟนคุณชอบอาหารอร่อยๆ กับฟุตบอลมันส์ๆ ก็ปล่อยให้เขาได้ทำตามใจบ้างก็ดี บางทีเขาอาจจะอยากให้คุณมานั่งดูบอลเป็นเพื่อนกัน หรืออยากเชียร์กันให้ถึงใจในก๊วนหนุ่มๆ คุณต้องลองสังเกตดูเองว่าแบบไหนสไตล์เขา  กลับกัน หนุ่มของคุณอาจจะเป็นพวกเกลียดกีฬาและรักษาน้ำหนัก ก็อย่างที่บอกไป ว่าคำแนะนำนี้ไม่ใช่คำแนะนำแบบ “ครอบจักรวาล” หลักๆ ก็คือ — คุณต้องยอมให้หนุ่มของคุณทำอะไรตามใจให้มีความสุขบ้าง ถึงบางทีจะเป็นเรื่องที่ขัดใจคุณก็เถอะ — นี่แหละที่ใช้ได้ผลชะงัดนักไม่ว่ากับหนุ่มประเภทไหนก็ตาม การจะคบกันให้ได้ตลอดรอดฝั่งนั้นต้องรู้จักเสียสละและประนีประนอม บางทีคุณก็ต้องปล่อยให้เขาใช้วิธีของเขาบ้าง ถึงจะขัดกับความรู้สึกของคุณก็เถอะ และก็ไม่ผิดอะไร ถ้าคุณจะคาดหวังให้เขาคิดแบบนี้และยอมให้คุณบ้างในบางคราว ใช่แล้ว เราหมายถึงเรื่องนั้นนั่นแหละ ผู้ชายส่วนใหญ่ชอบคิดถึงเรื่องอย่างว่าตลอด แล้วก็อยากมีอะไรอยู่ตลอดเช่นกัน ที่ตลกคือ ถึงคุณจะปล่อยให้เขาทำตามใจมากแค่ไหน (หรือบ่อยแค่ไหน) ก็ยังไม่พอสำหรับเขาอยู่ดี ถึงคุณจะยังไม่พร้อมมีความสัมพันธ์ลึกซึ้งขนาดนั้นก็ไม่มีปัญหาอะไร แค่ตามใจเขาเล็กๆ น้อยๆ อย่างกอด จูบ หอมแก้มในเวลาที่เขาต้องการ ก็เพียงพอแล้วที่จะทำให้เขามีความสุข  ผู้ชายหลายคน พอเห็นช่องให้ได้กุ๊กกิ๊กกับคนรู้ใจเท่านั้นแหละ ก็ลืมได้หมด ทั้งลืมเหนื่อย ลืมเครียด ลืมเรื่องกลุ้มใจ ปัญหาทั้งหลาย ถ้าหนุ่มข้างกายคุณเป็นประเภท “มีอารมณ์” บ่อยเกินจะรับมือละก็ ลองปรับจูนหาจุดที่กำลังดีสำหรับทั้งคุณและเขาดู ถึงคุณจะคบกันมานานขนาดไหน ถึงขั้นไหนๆ กันแล้วก็ตาม แน่นอนว่าคุณมีสิทธิ์ปฏิเสธเสมอถ้าคุณไม่ต้องการ ถ้าเขามีปัญหากับเรื่องนี้ละก็ จำไว้ว่าผู้ชายดีๆ มีถมไป
อะไรคือความสุขของเขา. สวยหน่อยไม่เสียหลาย. ปล่อยเขาดูกีฬาไป ได้เวลาทำหน้าที่แม่ศรีเรือน. ตอบสนองต่อความต้องการของเขา.
https://www.wikihow.com/Make-Your-Boyfriend-Feel-Happy
Dealing with Male Stereotypes